།
རིགས་ཀྱི་དུང་ཞེན།

དྲག་ཏུ་ལྡིང་བའི་ཡིག་འབྲུ་འདི་དག
བུད་མེད་ཀྱི་རྟོགས་བརྗོད།
བུ་མོ།
བཞི་གཉིས་བརྒྱད་ལ་མ་ལོན་གོང་ནས་ལྷད་མེད་བྱིས་པའི་སེམས་ངོ་ལ།།
བུ་མོ་ཞེས་པའི་ཐ་སྙད་སྡུག་པོས་དམན་ཞིང་བཙོག་པའི་དྲི་ནག་བྱུགས༎
སྲོལ་རྒྱུན་ངན་པའི་རྒྱུན་བུ་ཕྲ་མོས་ཡིད་ཀྱི་ཕུགས་བསམ་རབ་འཁྱིག
པས།།
བློ་དང་རིག་པའི་ཐང་དཀར་རྒོད་པོ་ཡན་དུ་འཕུར་བའི་གཤོག་ཟུང་
བྲེགས། །
ཡུམ་གྱི་ལྷུམས་ནས་ངུ་བའི་ངག་གིས་ཐོག་མའི་དབྱངས་རྟ་གྱེར་པ་ནས༎
ཚེ་སྲོག་ཕྲ་མོའི་མེ་ཏོག་དམར་པོ་གཞན་བསྟེན་འཚོ་བའི་དོང་ལ་བཏབས།
ཟང་ཟིང་འདོད་པའི་ལོངས་སྤྱོད་ཡོད་ཚད་ནམ་མཁའི་འཇའ་ལྟར་རྒྱང་
ཐག་རིང་། །
བློ་དང་ཤེས་རབ་སྤོབས་པ་ཐམས་ཅད་གཟུགས་མེད་རལ་གྲིས་རྩ་ནས
གཏུབས།
2

དེང་རབས་བོད་ཀྱི་སྙན་ངག་དཔེ་ཚོགས།
བག་མ།
ལྔ་གསུམ་བཅོ་ལྔའི་ལང་ཚོ་མ་སྨིན་བྱིས་པ་སྣབས་ལུག་ཡིན་དུས་ནས།
ལས་དང་རང་དབང་ཡེ་ནས་ཤོར་བའི་བདག་གི་ཨ་ཅེ་ལས་ངན་མ།།
ཕ་དང་ཨ་ཁུའི་བཀའ་ལུང་བཙན་པོས་བུ་མོ་འགྲོ་ས་གནས་ཡིན་ཞེས༎
ཉིན་བཟང་ཟླ་ཚེས་གསར་བ་ཞིག་ལ་གཡུ་བྱུར་རྒྱན་ཆ་མི་ཐེག་བཞིན།
འདོ་རིག་རྟ་བོ་ར་ཁྲའི་གོང་ནས་རྒྱུས་མེད་ས་མཐའི་ཡུལ་ལ་བརྫངས༎
ཡུམ་དང་མ་ཤི་གསོན་པོར་འབྲལ་ཁའི་མཆི་མའི་རྒྱུན་ཐག་ཆར་བཞིན་
ཕབ།།
པས།།
སྲོལ་རྒྱུན་རྙིང་བོའི་འཆིང་ཐག་དམ་པོས་ཨ་ཅེའི་ཁ་ཟས་རབ་བགགས་
ཟླ་ཤས་རིང་ལ་མཉེན་ལྕུག་ལུས་པོ་སོག་མ་སྟོང་བའི་རྗེས་སུ་འགྲོ།།
མནའ་མ།
གདོང་དམར་བོད་པའི་འགྲོ་ལུགས་ཡིན་ཞེས་སྐྱེ་ཁམས་མྱུ་གུ་མ་འབུས་་
རུང་། །
རྒྱུས་མེད་འདོད་ལྡན་ཁྱོ་ག་གསར་བས་ཨ་ཅེའི་ལང་ཚོ་རྨང་ནས་བཅོམས༎
དམར་ཡག་ཝ་མོའི་གཡོ་སྒྱུ་ལྡན་པའི་ཨ་ནེ་བཙན་མོའི་མནར་གཅོད་ལས།
རྩྭ་ལྟར་ཕྲ་ཞིང་ཆུ་བཞིན་གཉོམ་པའི་ཨ་ཅེ་ལུས་ཟུངས་རྒུད་ན་ཡང་།
3

དྲག་ཏུ་ལྡིང་བའི་ཡིག་འབྲུ་འདི་དག
ཁ་སྐྱེངས་ངོ་ཚ་ལོ་གཅིག་ཟེར་ཏེ་ཚིམ་པའི་བཟའ་བཏུང་དུག་བཞིན་
བགགས།།
ན་ཆུང་བུ་མོའི་མཛེས་སྡུག་ལང་ཚོ་རྙིང་ཞེན་མུན་ནག་དོང་ན་རྙིད།།
བརྒྱད་གཉིས་བཅུ་དྲུག་ཡོངས་སུ་མ་རྫོགས་བསམ་མེད་ཨ་ཅེ་གནས་ན་་་
GO
སྡུག།
དབྱར་དགུན་དུས་ཀྱི་གྲང་ངར་ཁྲོད་དུ་བྲིན་མེད་གཡོག་མོའི་འཚོ་བ་རོལ།༎
ཆུང་མ།
ཨ་ར་གསར་ར་ལོ་གཅིག་ཟེར་བའི་སྲོལ་ངན་ལུགས་ཀྱི་འགྲོ་སྟངས་ལ།།
འདོད་པའི་ཡོན་ཏན་ཐམས་ཅད་བསྡམས་ཏེ་དུད་འགྲོ་བོང་བུའི་བརྟུལ
ཞུགས་འཛིན༎
མི་ཚེ་གསར་བའི་ཁ་ཕྱོགས་མི་རྙེད་བཅུ་དྲུག་ལང་ཚོ་འདམ་ལ་འབྱར༎
རླབས་ཆེན་ཨ་མའི་སྐྱེ་བ་བླངས་ཀྱང་མངལ་གྱི་ཕྲུ་གུ་ཡང་ཡང་ཞིག།
བདེ་སྐྱིད་འཚོ་བར་རེ་ཐག་ཆད་ཅིང་ལང་ཚོའི་གཟི་མདངས་ཉམས་ན་
ཡང་།།
གནམ་ལྕགས་ཐོག་གི་མྱི་ཁ་རྒོད་པོར་རྒོལ་ལན་བཙན་པོ་ཇི་ལྟར་སྤྲོད༎
ཤེས་བློའི་འདབ་མ་རབ་ཏུ་རྒྱས་པའི་སྐལ་བཟང་དུས་ཤིག་སུ་ཡིས་
གནང་།།
མུག་ལས་སྡུག་ལས་ལོ་གཅིག་གིས་ནི་གནས་ལུས་བུ་མོའི་རྟོགས་པ་བརྗོད།
4

དེང་རབས་བོད་ཀྱི་སྙན་ངག་དཔེ་ཚོགས།
སློབ་མ།
དུས་རབས་གསར་བའི་ཉི་གཞོན་འོད་ཀྱིས་ཞིང་འབྲོག་བུ་མོའི་མདུན་ལམ་
བསྒྲོན༎
ཤེས་བྱ་རིག་པའི་སྐལ་བཟང་མེ་ཏོག་ན་ཆུང་བུ་མོས་རྒྱན་དུ་དཔྱངས།
སྐྲ་རིང་མ་དང་བློ་ཐུང་མ་ཡི་ལུང་མེད་ཁ་དཔེ་སྐམ་པོ་དེ།།
ལག་ལེན་གསེར་གྱི་ཐིགས་པས་དགག་པས་ལོ་རྒྱུས་ཆུ་བོ་ལྡོག་ཏུ་བཞུར།།
ཟང་ཟིང་ནོར་གྱིས་ཡང་ཡང་བསླུས་ །ང་མི་འགྱུར་བསམ་བློ་རི་བཞིན
བརྟན།།
གཞོན་པའི་དུས་ཀྱི་ཕུགས་བསམ་མེ་ཏོག་མ་འོངས་འཚོ་བའི་ལམ་ན་
བཞད།
གངས་ཅན་བོད་པའི་བློ་གསལ་དོན་གཉེར་གྲངས་མེད་བུ་མོའི་རྒྱན་ཆ་ནི།།
རང་གཅེས་གཞན་བཀུར་ཞི་དུལ་སྤྱོད་བཟང་ཕ་བཟང་བུ་མོའི་གཙུག་ན་་་་་
མཛེས།
འཕྱོན་མ།
དང་བོ་དྲིན་ཆེན་མ་ལོའི་རུམ་ནས་མཉེན་ལྕུག་སེམས་པ་མ་འབུས་གོང༌།།
ངོ་མཚར་ཚེ་ཡི་མེ་ཏོག་འདེབས་མཁན་དྲིན་ཆེན་ཕ་མའི་བྱམས་བརྩེ་ལས།
སྲིད་པའི་ཁྱོན་ཀུན་ཇི་ལྟར་ཉུལ་ཡང་འགྱུར་མེད་བློ་སེམས་རྣམ་དག་ཅིག།
བར་དུ་རྒྱུས་མེད་ས་མཐའི་མི་ཡིས་བརྩེ་སེམས་མདའ་མོ་ཁྱོད་ལ་འཕངས༎
ཁྱོད་སེམས་ཡུ་མོ་རྙི་ལ་ཐོགས་པས་སྙིང་ཁོང་ག་བུར་བཅུད་ཀྱིས་བཟི།།
LO

དྲག་ཏུ་ལྡིང་བའི་ཡིག་འབྲུ་འདི་དག་
ཨ་གསར་སྙན་མོ་ཚིག་གི་རྒྱན་ཆས་བརྩོན་སེམས་རྟ་ཕོ་ཡན་ལ་བཏང་།།
ཐ་མར་ལང་ཚོའི་མེ་ཏོག་རྙིད་དུས་དམ་ཚིག་བྱེ་མའི་རི་བཞིན་ཉིལ།༎
སྲོལ་རྒྱུན་བཟང་བོའི་མར་ལོ་སྤྱུགས་ཏེ་བག་མེད་འཕྱོན་མའི་རྣམ་ཐར
འཐུ”
མཛངས་མ།
་་་་་་་་
ཁྲེལ་དང་ངོ་ཚའི་མེ་ཏོག་དམར་བོ་གདོང་དམར་བུ་མོའི་མཁུར་ན་མཛེས།།
ཞི་དུལ་སྤྱོད་བཟང་གངས་ལྷའི་དྲི་ཞིམ་གོ་ལ་ཟླུམ་པོའི་ཁོངས་སུ་འཐུལ།།
རྒན་བཀུར་གཞོན་གཅེས་ཁྱོ་ག་བྱམས་ཤིང་ཁྱིམ་གཞི་དྲོན་པོ་ཐབས་ཀྱིས་་་་
སྐྱོང་།།
དུས་རབས་གསར་བའི་མཛའ་གླུ་སྙན་མོ་རང་ཡུལ་ཕ་སའི་ཕྱོགས་ལ་
འདྲེན།།
ལ་རྒྱའི་དར་ལྕོག་མཐོན་པོར་སྒྲེང་ཞིང་བརྩོན་པའི་ཆུ་རྒྱུན་རྟག་ཏུ་བཞུར།།
སྐྱེ་བ་དམན་ཡང་བློ་སྤོབས་མཐོན་པོས་གཞན་ཕན་མཛད་རྗེས་ཁུར་དུ་་་་་
ལེན།།
འཆིང་བྱེད་མ་ཞེས་རབ་ཏུ་སྒྲོག་ཀྱང་ཕ་རོལ་སྐྱེ་འགྲོའི་སྡུག་བསྔལ་ཀུན།།
འཆིང་བར་མི་བྱ་སྒྲོལ་བར་བྱེད་མཁས་རྗེ་བཙུན་སྒྲོལ་མའི་རྣམ་འཕྲུལ་་་་་་་
འཛིན་ ་
ཨམ།
འཇིག་རྟེན་སྐྱེ་འགྲོའི་སྲོག་གི་མེ་ཏོག་ལྷུམས་ཀྱི་བུམ་ནང་འདེབས་མཁན་་་་་་
6

དེང་རབས་བོད་ཀྱི་སྙན་ངག་དཔེ་ཚོགས།
ཟླ་དགུ་ཞག་བཅུར་ལུས་ལ་ཁུར་ཅིང་བྱམས་བརྩེའི་དྲོད་ཀྱིས་གཉོར་མཁན་
མ།།
མ།།
འབྱོར་བས་རྒུད་ཀྱང་ཐབས་དང་བརྩོན་པས་བུ་ཕྲུག་སྐྱོང་བའི་དཔའ་
མཛངས་མ།༎
རིན་ཆེན་མི་ལུས་གསེར་གྱི་པད་མ་འཕགས་ནོར་བདུན་གྱིས་བརྒྱན་མཁས་
མ།།
དུག་གསུམ་མེ་ལྕེ་རབ་ཏུ་གནོན་པའི་བྱང་སེམས་སྦྲང་ཆར་ཕབ་མཁས་མ།།
སྲིད་པའི་མཛེས་རྒྱན་གཙུག་ཏུ་ལེན་པའི་གནམ་ཕྱེད་འདེགས་པའི་སྤྱོད་
བཟང་མ།༎
བྱམས་དང་སྙིང་རྗེའི་བདག་ཉིད་ཅན་ཀྱེ་བདག་གི་ཨ་མ་བྱམས་ལྡན་མ། །
བརྒྱད་བརྒྱད་དྲུག་ཅུ་རེ་བཞིའི་ཚིག་གིས་གངས་ཅན་སྐྱེས་མའི་རྟོགས་པ
བརྗོད༎
སྦྲང་ཆར》2010.3
7

དྲག་ཏུ་ལྡིང་བའི་ཡིག་འབྲུ་འདི་དག
ཁྱོད་ཅི་ཞིག་ཡིན
ཁྱོད་མིག་འབྲས་ཨེ་ཡིན
ཁྱོད་ཡན་ལག་ཨེ་ཡིན
ཁྱོད་རུས་རྐང་ཨེ་ཡིན
ཁྱོད་ལྟོ་གོས་ཨེ་ཡིན
ཁྱོད་དབང་ཐང་ཨེ་ཡིན
ཁྱོད་འབྱོར་ཕྱུག་ཨེ་ཡིན
ཁྱོད་ལང་ཚོ་ཨེ་ཡིན
ཁྱོད་དབུགས་རྒྱུན་ཨེ་ཡིན
ཁྱོད་ཚེ་སྲོག་ཨེ་ཡིན
ཁྱོད་ཕ་ཡུལ་ཨེ་ཡིན
8

དེང་རབས་བོད་ཀྱི་སྙན་ངག་དཔེ་ཚོགས།
ཉིན་མཚན་ལ་བདེ་བ་མི་སྟེར་བའི
བསམ་བློ་ལ་བདག་པོ་མི་ཐུབ་པའི
སྨྲ་སྒོ་ནས་ལྷུག་བརྗོད་མི་ཕོད་པའི
ཀླད་སྒྲོམ་ནང་མཐར་སྐྲོད་མི་ནུས་པའི
ཐ་སྙད་གཅིག་ལའང་ཆག་སྒོ་འབྱུང་བར་སྐྲག་པའི
ཡན་ལག་གཅིག་ལའང་སྲུབས་ཀ་འཆོར་བར་སྐྲག་པའི
མིང་བྱང་གཅིག་ལའང་རྨས་སྐྱོན་ཐེབས་པར་སྐྲག་པའི
ཡིག་འབྲུ་གཅིག་ལའང་བོར་སྟོར་འབྱུང་བར་སྐྲག་པའི
ཁྱོད་ཡང་སྙིང་ཅི་ཞིག་ཡིན
9

དྲག་ཏུ་ལྡིང་བའི་ཡིག་འབྲུ་འདི་དག
དེ་རིང་ངས་སྤྲིན་དཀར་མཐོང་བྱུང༌།
དེ་རིང་ངས་ཨ་སྔོན་དང་སྤྲིན་དཀར་མཐོང་བྱུང་།
ཡུན་རིང་ལ་བོར་བའི་དྭངས་གཙང་གི་ཁ་དོག་མཐོང་བྱུང་།
མཁའ་དབྱིངས་ཀྱི་སྤྲིན་དཀར་མཐོང་བས།
ཕ་ཡུལ་གྱི་ལུག་ཁྱུ་དྲན་བྱུང་།
དེ་རིང་བག་ལྷོད་པོར་རྒྱུ་བའི་སྤྲིན་དཀར་ལེབ་མོ་འདི་དག
ཕ་ཡུལ་གྱི་ནམ་མཁའ་ནས་འཕྱུར་མྱོང་བའི་ཆུ་འཛིན་མིན་ནམ།
བྱ་ཆེན་གྱིས་གཤོག་ཟུང་བརྐྱངས་འདྲའི་ཤར་གྱི་སྤྲིན་དཀར།
གླང་ཆེན་གྱི་སྣ་ཞགས་གུག་འདྲའི་ནུབ་ཀྱི་སྤྲིན་དཀར།
ཨ་ཕས་ལུག་བལ་བྲེགས་ཏེ་སྤུངས་འདྲའི་ལྷོ་ཡི་སྤྲིན་དཀར།
ཨ་མས་ཞོ་གསར་བསྙལ་ཏེ་ཆགས་འདྲའི་བྱང་གི་སྤྲིན་དཀར།
སྤྲིན་དཀར་གྱི་ཚོམ་བུ་སྦྲ་ནག་གི་ཁ་ཚབ་ལས་བཞད་དེ།
སེམས་ཀྱི་མཁའ་དབྱིངས་ལ་སིམ་སིམ་བབས་འོང་།
ཉི་འོད་ཀྱི་ངོགས་སུ་གཡོ་སྐྱོམས་བྱེད་པའི།
རི་ལུང་ཐང་གི་གཡང་དཀར་ལུག་ཁྱུར་འདྲེས་ཏེ།
10

དེང་རབས་བོད་ཀྱི་སྙན་ངག་དཔེ་ཚོགས།
བདེ་སྐྱིད་ཀྱི་སྤང་ཁུགས་ལ་ལྷུང་ལྷུང་བཞུར་འོང་།
དུང་མདོག་གི་སྤྲིན་དཀར།
མཐིང་མདོག་གི་ནམ་མཁའ།
གསེར་མདོག་གི་ཉི་མ།
གཡུ་མདོག་གི་ས་གཞི།
ལག་རྩལ་ཉོ་མི་དགོས་པའི་རང་བྱུང་ལྷུན་གྲུབ་ཀྱི་ཚོན་རྩི་སྣ་ཚོགས།
བདག་གི་བྱིས་བློར་ངང་གིས་བྱུགས་པའི་ཐ་སྙད་ཀྱི་ལོངས་སྤྱོད།
ལོ་ན་དར་མའི་འཇིག་རྟེན་ནས་བོར་ཏེ་ཡུན་རིང་འགོར་སོང་།
ལག་ནག་ཅིག་གིས་ཨ་སྔོན་བསུབས་ཤིང་སྤྲིན་དཀར་བསྣོགས་ཏེ།
ནར་མ་སོན་པའི་བྱིས་པ་ཚོའི་སེམས་པ་ལོང་བར་བསྒྱུར་བས།
ཁོ་ཚོས་ལོང་ཞར་གནམ་སྟོན་གྱི་བརྟུལ་ཞུགས་འཛིན་པ་ལས།
ཨ་སྔོན་དང་སྤྲིན་དཀར་གྱི་ཁ་དོག་མཐོང་མ་མྱོང་ལ་བརྗོད་ཀྱང་མི་་
ཤེས།
བྱིས་པ་ཚོ་ལག་ཆགས་པའི་གོ་རིམ་ཁྲོད་ཡུན་གྱིས་ལྐུགས་པོར་འགྱུར།
འདི་ནི་ཕ་ཡུལ་གཏན་ནས་དྲན་མི་སྲིད་པའི་བརྗེད་ཆུ་རེད།
དེ་རིང་ངས་ཨ་སྔོན་དང་སྤྲིན་དཀར་གྱི་ཁ་དོག་མཐོང་བྱུང་།
11

དྲག་ཏུ་ལྡིང་བའི་ཡིག་འབྲུ་འདི་དག
དྭངས་གཙང་ཕ་ཡུལ་གྱི་བརྩེ་བ་དང་དྲོད་ཁོལ་རག་བྱུང་།
ངའི་སེམས་པས་གཤོག་ཟུང་བརྐྱངས་ཏེ་བསིལ་ལྡན་ཡུལ་ལ་འཕུར།
དྲི་བཞོན་རླུང་གིས་བསྐྱོད་ནས་དལ་གྱིས་ཕེབས་འོང་བའི།
གདུགས་ལྟར་མཛེས་པའི་དབྱར་གཞུང་གི་ཆུ་འཛིན་ཕོན་པོ་ཞིག
ང་དང་ངའི་ཆུང་འདྲིས་རྩེ་རོགས་ཚོའི་སྟེང་ན་རྣམ་པར་བཞད་
འདུག
ང་ཚོས་མཉམ་དུ“ཨ་ཁུ་ཉི་མ་དྲོ་དྲོ”ཞེས་ཤེད་ཀྱིས་བོས།
《ཕ་ཡུལ》ལ་ཉན་ཐེངས་རེར་ཕ་ཡུལ་གྱི་ཡོད་ཚད་དྲན་ཡོང་།
གཟུགས་མེད་ཀྱི་བང་མཛོད་ཆེན་པོ་དེའི་ཉམས་རྒུད་དྲན་ཡོང་།
གཉེན་ཉེ་སྤུན་ཟླ་ཚོའི་ཐབས་ཟད་འུ་ཐུག་གི་ངོ་གདོང་དྲན་ཡོང་།
སྐྱེས་དཔུང་རྫོགས་མ་ནུས་པའི་རྩྭ་ཕྲན་དག་གི་ལས་དབང་དྲན་ཡོང་།
ཕ་ཡུལ་གྱི་རི་ཆུ་སྤང་ཐང་བཞིན་འཆོར་ཉེན་ཆེ་བའི་སྤྲིན་དཀར།
དུས་ནམ་ཞིག་ལ་མ་འོངས་ལོ་རྒྱུས་ཀྱི་གླེགས་བམ་དུ་འཁོད་ཚེ།
བུ་རབས་ཚོས་ཕ་ཡུལ་དང་ཕ་ཡུལ་གྱི་ཁ་དོག་ངོས་ཟིན་ནམ།
རེ་སྨོན་དང་སེམས་ཚེགས་ལ་འདྲེས་པའི་ཕ་ཡུལ་གྱི་སྤྲིན་དཀར།
ཚེ་སྲོག་གི་རྒྱལ་སྲིད་མ་ཉམས་བར་དུ་བརྗེད་མི་ཐུབ་པའི་ཁྱོད་རང་།
《གངས་རྒྱན་མེ་ཏོག》2010.3
12

དེང་རབས་བོད་ཀྱི་སྙན་ངག་དཔེ་ཚོགས།
མེ།
མེ་ཧ་ཅང་གཉོམ།
མེ་ཆུ་ཡིས་བཟོས་ཟེར།
མེ་ཚེ་སྲོག་ཅིག་ཡིན།
ཚེ་སྲོག་དེ་ལྷུང་ལྷུང་ངང་བཞུར།
ཚེ་སྲོག་དེས་ཚེ་སྲོག་གཞན་རྣམས་གསོས།
མེ་བདེ་སྐྱིད་དང་སྡུག་བསྔལ་གྱི་ངོ་བོར་འཐིམ་བཞིན་འདུག
མེ་ཤིན་ཏུ་འཇམ།
མེ་ཁྲག་གིས་གྲུབ་ཟེར
མེ་བསྐྱེད་བྱ་ཞིག་ཡིན།
བསྐྱེད་བྱ་དེ་ཉམ་དུང་ངེར་འཚོ།
བསྐྱེད་བྱ་དེས་འཇིག་རྟེན་ལ་ལྗང་མདོག་བྱུགས།
མེ་རང་ཉིད་སྟོང་ཞིང་བྲི་བའི་ངོ་བོར་འགྱུར་བཞིན་འདུག
13

དྲག་ཏུ་ལྡིང་བའི་ཡིག་འབྲུ་འདི་དག
14
,།
མེ་ལ་ལྷན་སྐྱེས་ཀྱི་སྒེག་ཉམས་ལྡན།
མེ་ལ་བབ་བརླིང་གི་རང་གཤིས་
མེ་ཡི་ཟུར་ཁ་རྣོ།
མེ་ལ་རྒོད་བག་ལྡན།
མེ་ཡི་གཤིས་ཀ་རྩུབ།
མེ་ཡིས་ཚ་ཞིང་སྲེག
མེ་རང་དབང་གིས་འབར་ན་དྲོད་ཁོལ་འཛོམས་པ་དྲན།
སེམས་ཅན་མེ་དང་བྲལ་ན་གསོན་ཉམས་འཆོར་བ་ངེས།
འོན་ཀྱང་།
མེ་ལ་རང་དབང་དགོས་པ་སུས་ཀྱང་བརྗེད་འདུག
《བོད་ཀྱི་རྩོམ་རིག་སྒྱུ་རྩལ》2004.3

དེང་རབས་བོད་ཀྱི་སྙན་ངག་དཔེ་ཚོགས།
ད་ལོའི་སྙན་རྩོམ་དང་པོ་ནི་
ཁ་བ་འབབ་ཐེངས་དང་པོ་ཡིན།
མཚན་མོར་ཁ་བ་བབས་རྗེས།
ཕྱི་རོལ་གྱི་ཁོར་ཡུག་དལ་འཇགས་སེ་འདུག
ཞོགས་ཀའི་ཉི་འོད་ཀྱི་དྲག་མདངས་མ་བཟོད་པས།
གློག་སྐུད་སྟེང་གི་ཁ་བ་འགའ་རང་ཚུགས་ཤོར་ཏེ་མར་ལྷུང་ཡང་།
ཡུལ་གྲུ་འདིར་དོན་རྐྱེན་ཅི་ཡང་མ་བྱུང་བའི་ཟོལ་གྱིས།
ལྷིང་འཇགས་སེ་འདུག
ཐ་ན་རླུང་འཚུབ་སྐོར་ཞིག་གིས་གཤོག་རྡེབ་བྱས་པའང་ཤི་གསང་བྱེད།
ཤེལ་སྒོའི་ནང་ནས་ཕྱི་རོལ་ལ་བལྟས་ཚེ།
ཁ་བ་རྣམས་ཀྱི་མདོག་འགྱུར་བ་མཐོང་ཐུབ།
ཁ་བ་རྣམས་མཚན་མོར་ཇི་ལྟར་ལྐོག་ཏུ་བབས་རུང་།
ཁ་བའི་རྩ་དོན་དང་ངོ་བོ་ནག་པོར་འགྱུར་བ་མཐོང་ཐུབ།
ང་རང་སེམས་ཚེགས་ངང་ཕྱི་རོལ་ལ་འགྲོ་དུས།
ལྷམ་མགོར་འབྱར་ཡོང་བའི་ཁ་བ་ནག་པོས།
│
15

དྲག་ཏུ་ལྡིང་བའི་ཡིག་འབྲུ་འདི་དག
བདག་གི་རྐང་བ་ནས་རིམ་གྱིས་སེམས་པ་འཁེང་འོང་།
ཕྱི་རོལ་ན་བྱིས་པ་མང་པོ་ཁང་རྩེད་ལ་རོལ་བཞིན་ཡོད།
ངའི་བྱིས་པ་ཚོ་ཁ་བ་བབས་པས་དགའ་སྣང་མེད་ལ།
ཁ་བས་རྩེད་ཆས་བཟོས་ཏེ་བདའ་རེས་བྱེད་པའང་
ང་མེད།
ཁོ་ཚོར་ཁག་ཅི་ཡོད།
ཁ་བ་འདིས་ཁོ་ཚོའི་སེམས་ཀྱི་འོད་སྣང་འཕྲོག་ཚར།
ངོ་བོ་དང་རྩ་དོན་འགྱུར་བའི་ཁ་བ་འབབ་ཐེངས་འདིས།
ངའི་སེམས་ཀྱི་ན་ཟུག་འགོག་མེད་དུ་དཀྲུགས་ན་ཡང་།
ས་ཆེན་གྱི་རུམ་ལ་ཤོང་དཀའ་བའི་སྨྲ་བརྗོད་ལྕི་མོ་དག
སྙན་རྩོམ་ཐན་ཐུན་ལ་བཅོལ་ཏེ་ལྕགས་ཟྭ་རྒྱག་པ་ལས།
རླུང་ལ་བསྐུར་ཞིང་མེ་རུ་བསྒྲོན་ག་ལ་རུང་།
དུས་ཚིགས་འཁྱག་པོ་འདིའི་ཁ་བ་ནག་པོ།
མུ་མཐུད་དུ་ལྐོག་འཇབ་ངང་འབབ་ངེས་ཡིན་ནམ་སྙམ་ཞོར།
མུན་ནག་གི་རང་ཚུགས་འཐོར་བའི་ཉིན་དེར་སྒུག་ཡོད།
《གངས་རྒྱན་མེ་ཏོག》2009.2
16

དེང་རབས་བོད་ཀྱི་སྙན་ངག་དཔེ་ཚོགས།
བྱིའུ་ཁྱུ་འཕུར་འགོ་བརྩམས་བྱུང་།
.2()()1ལོའི་རྩོམ་རིག་འཛིན་གྲྭར་ཕུལ་བ།
བྱིས་བློ་ཡི་འདབ་མ་མ་གྲོལ་ཞིང་།
ཤེས་བྱ་ཡི་གཉོམ་ལག་མ་རྒྱས་པའི།
བྱིའུ་ཆུང་སུམ་ཅུའི་གྲེ་འགྱུར།
ངའི་སེམས་ཀྱི་མཁར་ཁ་ལ་བབས་དུས།
དབྱར་དུས་ཀྱི་མེ་ཏོག་ཁྲ་ལམ་ལམ།
ཤེས་རིག་གི་སྐྱེས་སྟོབས་རྫོགས་ཤིང་།
མཚར་སྡུག་གི་ལང་ཚོ་ངོམས་པའི།
བྱིའུ་ཆུང་སུམ་ཅུའི་གཤོག་རྩལ།
17

དྲག་ཏུ་ལྡིང་བའི་ཡིག་འབྲུ་འདི་དག
ངའི་སེམས་ཀྱི་ཚང་མལ་ནས་རྐྱོང་དུས།